מילנה פבלוביץ'-ברילי

מילנה פבלוביץ'-ברילי (בסרבית: Милена Павловић-Барили; ) הייתה ציירת ומשוררת סרבית.

ביוגרפיה
אביה, ברונו ברילי, היה מלחין איטלקי ידוע, ואמה, שהייתה סרבית ושארה רחוקה של שושלת קאראג'ורג'ה, למדה אמנות. פבלוביץ'-ברילי עצמה למדה בבית הספר המלכותי לאמנויות בבלגרד (1922 - 1926), ובמינכן (1926 - 1928).

בראשית שנות ה-30 של המאה ה-20 היגרה מסרביה, ורק ביקרה ביקורים קצרים עד פרוץ מלחמת העולם השנייה. היא התגוררה בספרד, בלונדון, בפריז, וברומא, והכירה את ז'אן קוקטו ואנדרה ברטון. היא הושפעה מאסכולות מערביות מגוונות, ובמיוחד מג'ורג'ו דה קיריקו. מאז 1939 התגוררה בניו יורק בלבד, שם מתה בתאונת רכיבה על סוסים, בשנת 1945.

יצירתה
יצירתה של פבלוביץ'-ברילי נעה בין דיוקנאות לבין פרשנויות יצירתיות לסיפורי התנ"ך והברית החדשה. מוטיבים של רעלות, מלאכים, חלומות, פסלי ונוס, ומוקיונים היו נפוצים בציוריה. רבים מהם שייכים לאוספים קבועים ברומא, ניו יורק, במוזיאון לאמנות מודרנית בבלגרד, ובעיר הולדתה פוז'ארוואץ, שם בית ילדותה הוסב למוזיאון לכבודה.

פבלוביץ'-ברילי אף חיברה שירה.

קישורים חיצוניים

 תקציר ביוגרפי, בעותק שמור בארכיון האינטרנט של דף שהיה באתר Serbia-info.com

הערות שוליים

ילידות 1909
מהגרות לארצות הברית
מהגרים מיוגוסלביה לארצות הברית
משוררות סרביות
הרוגות תאונות
ציירות סרביות
ציירות המאה ה-20
נפטרות ב-1945